  Анжелика Тихонова корреспондент Каракулино ёросын (Сарапул - Каракулино) – Пинязь – Черново – Татарстанлэн гожез сюресысь Котовка шур вамен выжез тупатъязы. Объектлэн кузьдалаез 24 погонной метр луиз. Со сярысь элькун тӧролэн но кивалтэтлэн пресс-службазы ивортӥз. Ужъёсты инвожо шорысен куарусён кутсконозь нуизы. Машинаослы реверсивной амалэн ветлон радъязы. Азьвыл выж куашкан калэ вуыны ӧдъя вал ини: ярдур опораосыз но бетонлэсь утись сӥез пырдэмын вал. Табере выж тупатъямын но кышкыттэмлыкъя вань куронъёслы тупа. Выжез сяна, сюресчиос выж доры вуон палась асфальтобетонлэсь шобретэз но воштӥзы – 140 погонной метрзэ. Пусъём, 2021-2022 аръёсы Удмуртиын эшшо сизьым выжъёсты тупатъяны кулэ на. Соос пӧлын Кушвайка шур вамен потӥсь выж. Со 2015-тӥ арысен ворсамын ини. Соин сэрен машинаос котыр сюресъя ветло, кудӥз сӥзьыл но тулыс арлы быдэ дэри луэ.  Тодэ вайытом, Удмуртилы выжъёсты тупатъяны 200 миллион манет висъялозы.  Тегъёс: Каракулино Удмуртия сюресъёс тупатъянужъёс выжъёс  